ટૂંક સમયમાં જ બજારમાં ૧૦ રૃપિયાની નવી નોટ જોવા મળશે. રિઝર્વ બેંક ઓફ ઇન્ડિયાએ ૧૦ રૃપિયાની નવી નોટ છાપવાનું ચાલુ કરી દીધું છે. સૂત્રોના જણાવ્યા અનુસાર ૧૦ રૃપિયાની નવી નોટ પણ મહાત્મા ગાંધીની સિરીઝવાળી જ હશે અને તેનો રંગ ચોકલેટ બ્રાઉન હશે. હાલમાં દસ રૃપિયાની જે નોટ ચલણમાં છે તેની ડિઝાઇન વર્ષ ૨૦૦૫માં બદલવામાં આવી હતી. નવી નોટમાં કોર્ણાક સૂર્ય મંદિરનો ફોટો હશે. આ મંદિર ઓડિશામાં આવેલુ છે. સૂત્રોના જણાવ્યા અનુસાર અત્યાર સુધીમાં આરબીઆઇએ ૧૦ રૃપિયાની એક અબજ નોટો છાપી નાખી છે.